stanford-oval/wikipedia huggingface dataset:
טנקים (סרט)
שחקנים ודמויות

אנדריי מרזליקין - המתכנן הראשי מיכאיל קושקין
אנטון פיליפנקו - סגן הנ.ק.ו.ד. פיוטר מיזולין
אגלאיה טרסובה - המטאלורגית לידיה קטאיבה
דמיטרי פודנוזוב - וסילי קריביץ', מהנדס בדיקה של טנק מספר 1 (סוכן חשאי של האבווהר)
סרגיי סטוקאלוב - ניקולאי קאייראט, נהג מכונאי טנק מספר 2
דמיטרי צוצקין - ארקדי קירילוב, נהג משאית מלווה
אנדריי דזונוב - מנהל מפעל הטנקים בחרקוב יורי מקסרב
דמיטרי גירב - מהנדס התכנון ניקולאי קוצרנקו
גאורגי בולונב - מהנדס התכנון אלכסנדר מורוזוב
אלכסנדר טיוטין - מפקד הצבא גריגורי קוליק (הועלה לדרגת מרשל)
ניקולאי גורשקוב - מפקד הצבא גאורגי ז'וקוב (דובב על ידי יבגני דיאטלוב)
ולדימיר קפוסטין - רב-סרן של הצבא האדום, מפקד סוללת ארטילריה
דמיטרי גוטסדינר - ראש המחלקה המחוזית של מיליציית העובדים והאיכרים
מאטס ריינהרדט - קולונל גייגר, ראש יחידת ביון גרמנית
מאשה טוקארבה - קצינת מטה בברלין
אלכסיי אובסיניקוב - גוזו, מפקד יחידת הביון הגרמנית
ליאוניד טימצוניק - המהנדס שולץ, מומחה לטנקים מגרמניה
ולדימיר ורבוצ'קין - אחד החבלנים
יורי איצקוב - באטיה, ראש פלוגת הקוזאקים הלבנה
איגור גרבוזוב - מזוקן, מנהיג פלוגת הקוזאקים הלבנה
אנטון פאדרין - אחד משודדי הקוזאקים
ויקטור קניאז'ב - איכר
גאורגי מייסורדזה - יוסיף סטלין
רומן גריבקוב - מפקד חטיבה של כוחות השריון של הצבא האדום
ניקיטה אוסטריקוב - קפטן הצבא האדום, סגן ז'וקוב
אולג סנצ'נקו - זקיף בכיכר האדומה
ביקורת

בביקורת בעיתון נובאיה גאזטה, לריסה מליוקובה, כתבה על הסרט באופן הבא: "רצינו 'סרט מלחמה' מרהיב, קיבלנו סרט מלחמה ילדותי וטיפשי, שהפריצים הם מטומטמים, הקרבות הם צעצועים ועצי הליבנה הרוסיים לא יכולים להיהרס מאקדחי אויב. כמו הרפתקה ברוח של סרט ישן, שקיבל תעמולה חסרת טעם מגושמת וגרועה ברוח הסרט "הטנקיסטים" שנוצר שנה לפני המרוץ של קושקין (1939)".
הערות שוליים

↑  Мерзликин в танке: съемки нового проекта автора «28 панфиловцев»
↑  10 главных российских фильмов в 2018 году
↑  Андрей Мерзликин кует оружие Победы
↑  Танки, 2018
↑  Лариса Малюкова (2018-04-20). "Активируй Шульца!" (ברוסית). Новая газета. נבדק ב-2018-05-29.
טיוח בינה מלאכותית

טיוח בינה מלאכותית (באנגלית: "AI washing"; "אֵיי-אַיי וושינג") היא טקטיקה שיווקית מטעה. מטרתה קידום מוצר או שירות על ידי תיאור מוגזם ושקרי של תפקיד הבינה המלאכותית (AI) בו. הטיוח יכול להעלות חששות בנוגע לשקיפות, לאמון הצרכנים בתעשיית הבינה המלאכותית ולעמידה בתקנות האבטחה – מה שעלול לפגוע בהתקדמות בתחום הבינה המלאכותית. יו"ר הוועדה לניירות ערך ולבורסות (SEC) גארי גנסלר השווה את הטיוח לגרינווש.
חברות מסוימות כבר הואשמו בניסיונן לרכב על גלי ההצלחה של הבינה המלאכותית בכך שהן משקרות בנוגע לתפקיד של הבינה המלאכותית במוצר שהן משווקת. במרץ 2024, הוועדה לניירות ערך ולבורסות של ארצות הברית הטילה את העונשים האזרחיים הראשונים על שתי חברות, "Delphia Inc" ו-"Global Predictions Inc", בגין טיוח הבינה המלאכותית בו השתמשו.
גם חברת אמזון ספגה ביקורת בנוגע לשירות קניות שהיא מציעה הנקרא "Just Walk Out". שירות זה מאפשר, לפי הפרסום, להיכנס למרכול, לקחת את המוצרים שרוצים לקנות – ומערכות בינה מלאכותית יזהו את המוצרים שנלקחו בזמן הקנייה ויחייבו אוטומטית, ללא צורך במעבר בקופה. נחשף כי בניגוד לטענת השימוש בבינה מלאכותית, כ-1,000 עובדים בהודו בודקים את הצילומים מהמערכת ומאשררים את החיוב. חברת אמזון אמרה בתגובה שהעובדים מועסקים רק לשם בדיקת המערכת ושהם לא מחליפים את הבינה המלאכותית.
הערות שוליים

↑  "AI washing explained: Everything you need to know". TechTarget. 29 בפברואר 2024. נבדק ב-5 ביוני 2024. {{cite web}}:  (עזרה)
↑  "Keep your AI claims in check". Federal Trade Commission. 27 בפברואר 2023. נבדק ב-5 ביוני 2024. {{cite web}}:  (עזרה)
↑  "Beware businesses claiming to use trailblazing technology. They might just be 'AI washing' to snare investors". The Conversation. נבדק ב-5 ביוני 2024. {{cite news}}:  (עזרה)
↑  "SEC Head Warns Against 'AI Washing,' the High-Tech Version of 'Greenwashing'". The Wall Street Journal. 5 בדצמבר 2023. נבדק ב-5 ביוני 2024. {{cite news}}:  (עזרה)
↑  "SEC Charges Two Investment Advisers with Making False and Misleading Statements About Their Use of Artificial Intelligence". U.S. Securities and Exchange Commission. 18 במרץ 2024. נבדק ב-5 ביוני 2024. {{cite news}}:  (עזרה)
↑  "Decoding the SEC's First "AI-Washing" Enforcement Actions". Harvard Law School Forum on Corporate Governance. 18 באפריל 2024. נבדק ב-5 ביוני 2024. {{cite web}}:  (עזרה)
↑  What is 'AI washing' and why is it a problem?, www.bbc.com (באנגלית)
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
טובה רוזן

| --- | --- |
אין תמונה חופשית
 לידה:  19 בדצמבר 1943 (בת 80) ירושלים, פלשתינה (א"י) 
 ענף מדעי:  ספרות עברית, שירה ספרדית, פיוט, ספרות ימי הביניים, שירת ימי הביניים 
 מקום לימודים:  אוניברסיטת אוקספורד  אוניברסיטת תל אביב 
 מוסדות:  אוניברסיטת תל אביב  אוניברסיטת קליפורניה בברקלי  אוניברסיטת קולומביה  אוניברסיטת בן-גוריון בנגב  אוניברסיטת חיפה 
 בן או בת זוג:  גבריאל מוקד 
 
טובה רוזן (בעבר: רוזן-מוקד או מוקד; נולדה: 1943) היא פרופסור אמריטה ישראלית המתמחה בשירת ספרד, ששימשה כפרופסור מן המניין וכראש החוג לספרות עברית באוניברסיטת תל אביב וכפרופסור מן המניין במחלקה לספרות עברית באוניברסיטת בן-גוריון. רוזן היא גם מתרגמת.
ביוגרפיה

נולדה ב-19 בדצמבר 1943 בירושלים ושירתה בצה"ל כמורה חיילת. למדה תואר ראשון בספרות עברית ופילוסופיה כללית באוניברסיטת תל אביב וכתבה את הדוקטורט שלה באוניברסיטת אוקספורד על שירת האזור העברית בימי הביניים אצל מנחם שטרן, ולאחר מותו אצל ישראל לוין. עבודת הדוקטורט שלה עוסקת בשירי האזור של יהודה הלוי. שימשה כראש החוג לספרות עברית באוניברסיטת תל אביב וכיועצת נשיא האוניברסיטה לקידום נשים. שימשה כפרופסור אורח באוניברסיטת קולומביה ואוניברסיטת ברקלי. לימדה באוניברסיטת חיפה. שימשה כעמית מחקר באוניברסיטת פנסילבניה, וכפרופסור מן המניין במחלקה לספרות עברית באוניברסיטת בן-גוריון בנגב. רוזן כתבה מספר רשימות בנושאי ספרות בעיתונים שונים במהלך השנים.
בשנת 2012 יצא לאור ספר "אות לטובה", מחקרים המוגשים לפרופ' טובה רוזן.
ביוגרפיה > חיים אישיים

נישאה לגבריאל מוקד בשנות ה-70, לאחר מכן השניים התגרשו. לשניים שני ילדים - אורן ויונתן.
מחקריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
תחום מחקרה של רוזן הוא שירת ימי הביניים של יהדות ספרד, ובפרט שירת החול שבה. מחקריה עוסקים הן בהיבטים תבניתים וצורניים של שירת ספרד, הן בתכנים המייחדים שירה זו, והיא עוסקת גם בניתוח ספרותי שלה. רבים מחוקריה הראשונים של שירת ספרד התמקדו בהיבטים פילולוגיים ובאיסוף השירים, ועל כן יש ייחודיות במחקריה, החוקרים את השירים גם מן ההיבט הספרותי והביקורתי.
בספרה "ציד הצבייה" עסקה בחקר היבטים מגדריים בשירת ספרד. ספר זה של רוזן הוא דוגמה לקריאה ביקורתית ומודרנית, שמבקרת את השירה, ו"מחלצת" ממנה פרטים בנוגע לחיים שהתרחשו בסביבה שבה נכתבה השירה. כלומר, היא משתמשת בשירים מתקופת תור הזהב על מנת ללמד על הקהילה שבתוכה הם נכתבו - הקהילה היהודית שחיה בספרד במימי הביניים. היא בוחנת את המגדר כפי שהוא משתקף בספרות, שהייתה נחלתם של גברים בלבד, כקוראים וככותבים. המשוררים בתקופה זו ראו בנשים גופניות וטומאה ולכן יצרו בשיריהם נשים אהובות, בלתי מושגות ומושלמות לצד נשים דמוניות בלבד. היא רואה בשירה כ"מכשיר חברתי" שכלל אסטרטגיות שמטרתן הייתה להרחיק את הנשים, להשתיק אותן, להחפיץ אותן ו"לאלף" אותן להיות הדמות הנשית הנכונה. רוזן חתרה בספר זה להבין את המשמעויות המגדריות הנסתרות שעולות מהיצירות שנכתבו באותה התקופה - מעמד האישה, הומוסקסואליות, מיניות, גבריות ונשיות וכדומה.
פרסומים > ספריה

עדי צמח, טובה רוזן, יצירה מחוכמה: עיון בשירי שמואל הנגיד, ירושלים: כתר, 1983
טובה רוזן, שירת החול העברית בימי־הביניים, תל אביב: הקיבוץ המאוחד, 1997, מושג
טובה רוזן, אורָן מוקד, ציד הצבייה: קריאה מיגדרית בספרות העברית מימי הביניים, תל אביב: אוניברסיטת תל-אביב, 2006, מסת"ב 9789657241196, 9657241197
טובה רוזן, לאזור שיר: על שירת־האזור העברית בימי־הביניים, אוניברסיטת חיפה, 1985, מסת"ב 978-965-222-040-0
Tova Rosen, Hebrew Poety in Spain, Oxford University Press, ISBN 978-0-19-984073-1. (באנגלית)
Tova Rosen, Unveiling Eve: Reading Gender in Medieval Hebrew Literature, University of Pennsylvania Press, 2013-04-23, ISBN 978-0-8122-0359-2. (באנגלית)
פרסומים > עריכה

שמואל הנגיד, טובה רוזן (ע), שמואל הנגיד: שירים, אוניברסיטת תל אביב, 2008, שירת תור הזהב, מסת"ב 9789657241295
ראובן צור, טובה רוזן-מוקד, ספר ישראל לוין: קובץ מחקרים בספרות העברית לדורותיה, אוניברסיטת תל אביב, 1994
טובה רוזן, ישראל לוין, שירי הקודש של משה אבן עזרא, אוניברסיטת תל־אביב, כרך א: 2012, כרך ב: 2014
אבנר הולצמן, טובה רוזן, מחקרים בספרות העברית בימי הביניים ובתקופת הרנסנס: מוגשים לפרופ׳ יונה דוד, אוניברסיטת תל אביב, 2002.
פרסומים > תרגום

האיש עם הגיטרה הכחולה ושירים אחרים, מאת ואלאס סטיבנס, תרגום, הערות ואחרית דבר: טובה רוזן, הוצאת אפיק, 2021
ראובן ברקוביץ, תרגום: טובה רוזן-מוקד, ארנבים, הקיבוץ המאוחד, 1984
ג'יימס בוזוול, תרגום: טובה רוזן-מוקד, חיי סמיואל ג'ונסון: נוסח מקוצר, כרמל, 1992
לקריאה נוספת

טובה רוזן: רשימת פרסומים, בתוך: עלי יסיף (ע), חביבה ישי (ע), אוריה כפיר (ע), אות לטובה: פרקי מחקר מוגשים לפרופסור טובה רוזן, מכון הקשרים לחקר הספרות והתרבות היהודית והישראלית ומרכז מ״ד גאון לתרבות הלאדינו, אוניברסיטת בן-גוריון בנגב, 2012, מסת"ב 978-965-552-370-6 עמ' 10–15. ושם בשער הספר, עמ' 7–9.
הערות שוליים

↑  פרופ' טובה רוזן, באתר אוניברסיטת בן-גוריון בנגב, המחלקה לספרות עברית
1 2  Unveiling Eve Reading Gender in Medieval Hebrew Literature, University of Pennsylvania Press (באנגלית אמריקאית)
↑  חלק מתרגומיה
1 2 3  טובה רוזן, באתר לקסיקון הספרות העברית החדשה
1 2  עלי יסיף (ע), חביבה ישי (ע), אוריה כפיר (ע), אות לטובה: פרקי מחקר מוגשים לפרופסור טובה רוזן, מכון הקשרים לחקר הספרות והתרבות היהודית והישראלית ומרכז מ״ד גאון לתרבות הלאדינו, אוניברסיטת בן-גוריון בנגב, 2012, מסת"ב 978-965-552-370-6 בשער הספר, עמ' 7–9.
↑  ד"ר טובה רוזן, לבו במזרח, חדשות, 17 ביוני 1988
↑   טובה רוזן, פטרסון — האיש והעיר, הסרט והשיר, באתר הארץ, 8 במאי 2017
↑   טובה רוזן, כל דמיון ביני וביני הוא מקרי בהחלט, באתר הארץ, 30 באפריל 2017
↑  טובה רוזן, הטרובדור המאוהב, באתר הארץ, 15 באפריל 2008
↑  עלי יסיף, חביבה ישי, אוריה כפיר, אות לטובה: פרקי מחקר מוגשים לפרופסור טובה רוזן, מכון הקשרים לחקר הספרות והתרבות היהודית והישראלית ומרכז מ״ד גאון לתרבות הלאדינו, אוניברסיטת בן־גוריון בנגב, 2012, מסת"ב 978-965-552-370-6
↑  בועז כהן, גבריאל מוקד במדינת הגמדים, באתר הארץ, 27 באוקטובר 2011
↑  טובה רוזן, ציד הצבייה: קריאה מיגדרית בספרות העברית מימי הביניים, אוניברסיטת תל-אביב, 2006
↑  רון ברקאי, "שימי יד לפה בזויה ומאוסה. כדמן באשפה רמוסה", באתר הארץ, 28 באוקטובר 2003
↑  טובה רוזן בראיון לגואל פינטו על "האיש עם הגיטרה הכחולה ושירים אחרים", בעמוד הפייסבוק של אפיק ספרות ישראלית, 24 בנובמבר 2021
↑   רות אלמוג, השיר חייב להתנגד לאינטליגנציה, באתר הארץ, 24 בינואר 2022
| --- | --- |
בקרת זהויות :  NLI: 987007267226305171  BnF: cb14525169f (data)  GND: 1036745120  ISNI: 0000 0000 6658 4476  LCCN: n84190297  NKC: xx0322962  NTA: 149743998  SUDOC: 07723071X  VIAF: 59319593   WorldCat (עם VIAF): 59319593
יאני לינונן

| --- | --- |

 לידה:  22 במרץ 1978 (בן 46) היווינקה, פינלנד 
 תחום יצירה:  אמנות חזותית, performance artwork 
 janileinonen.com
 
יאני לינונן (בפינית: Jani Leinonen, נולד ב-22 במרץ 1978) הוא אמן פיני ופעיל פוליטי. יצירות אמנות שיצר בהן הוא מבקר את תרבות הצריכה באמצעות מותגי חברות זכו לפרסום רב.
קורות חייו

לינונן נולד בעיר היווינקה (אנ'), כ-30 ק"מ מצפון להלסינקי. בשנת 2002 סיים לימודי תואר ראשון באמנות באקדמיה לאמנויות של הלסינקי.
התפרסם לראשונה בשנת 2007 ביצירה בשם "Undress Me" ("הפשט אותי"), בה צייר בגדים על תמונות נשים שנלקחו מתוך מגזינים פורנוגרפיים.
בינואר 2011 התפרסם כמנהיג קבוצה בשם "צבא שחרור המזון". חברי הקבוצה גנבו פסל של הליצן רונלד מקדונלד ממסעדת מקדונלד'ס בהלסינקי, ופרסמו קטעי וידאו באינטרנט בהם הם מביעים ביקורת על חברת מקדונלד'ס ומאיימים "לערוף את ראשו" של הליצן אם החברה לא תשנה את אופי פעולותיה. החברה סירבה "לנהל משא ומתן עם פושעים", ומשטרת פינלנד עצרה את חברי הקבוצה. הם נשפטו וקיבלו קנס של כ-2,000 אירו.
ביוני 2014 פרסם לינונן יצירה בשם "Hunger King" בבודפשט, בה הוא מביע ביקורת על החוק בהונגריה האוסר על חסרי בית לישון במקומות ציבוריים. היצירה מציגה מסעדה עם כניסה אחת לעניים ואחרת לעשירים, ומאפשרת לשלוח מכתבי מחאה לממשלת הונגריה.
בדצמבר 2014 גלריה בטוקיו הסירה יצירות של לינונן בהן השתמש במותגים "הלו קיטי" ו"דורימון" ללא רשות.
בשנת 2015 השתתף בתערוכה בבריטניה בשם "ismaland" שאורגנה על ידי בנקסי.
בינואר 2019 פרצו מהומות ליד מוזיאון חיפה לאמנות, שם הוצגה יצירתו "מק ישו" בה נראית דמותו של רונלד מקדונלד כישו על צלב. מאות מפגינים נוצרים השליכו אבנים על המוזיאון ודרשו להסיר את הפסל. בהפגנה נפצעו שלושה שוטרים לינונן הצהיר כי הוא תומך בחרם אמנותי על ישראל וביקש בעצמו מהמוזיאון להסיר את היצירה.
הערות שוליים

↑  נעה שפיגל, שלושה שוטרים נפצעו בהפגנה בחיפה נגד יצירה שמציגה את ישו כרונלד מקדונלד, באתר הארץ, 13 בינואר 2019
↑  מערכת תכניות קשת, ‏"תסירו את היצירה שלי, הצטרפתי לתנועת ה-BDS", באתר ‏מאקו‏, 14 בינואר 2019
↑  דבר ראשון, ‏מיצג המריבה, באתר דבר העובדים בארץ ישראל, 15 בינואר 2019
↑  נעמה ריבה, פרשת "מק'ישו": הכנסייה פנתה לביהמ"ש, האמן רוצה להחרים את ישראל, באתר הארץ, 14 בינואר 2019
| --- | --- |
בקרת זהויות :  GND: 140668861  ISNI: 0000 0001 1697 3171  LCCN: no2011036931  NKC: jo2017955819  SUDOC: 203543750  VIAF: 107672566   WorldCat (עם VIAF): 107672566 
ערך זה הוא קצרמרבנושא אישים. אתם מוזמנים לתרום לוויקיפדיה ו.
יבגני רושאל

| --- | --- |
אין תמונה חופשית
 לידה:  10 במרץ 1972 (בן 52) צ'ליאבינסק, ברה"מ 
 מדינה:  רוסיה 
 השכלה:  האוניברסיטה של דרום אורל 
 
יבגני לזרביץ' רושאל (ברוסית: Евгений Лазаревич Рошал; נולד ב-10 במרץ 1972) הוא מהנדס תוכנה יהודי רוסי, ממציא פורמט דוחס הקבצים RAR.
רושאל ידוע בעיקר כמפתח של:
פורמט קובץ RAR‏ (1993)
WinRAR‏ (1995)
מנהל קבצים FAR‏ (1996)
אלגוריתם הדחיסה של RAR נמצא בבעלות רשמית של אחיו הבכור אלכסנדר, מכיוון שליבגני רושאל אין "זמן לדאוג לפיתוח תוכנה ובעיות הקשורות בזכויות יוצרים בו זמנית."
לקריאה נוספת

Biography and product timeline based on The Compression Project web page: Russian language interview with E. Roshal accessed 12 January 2010 (and verified by personal email exchange with him in 2011).
הערות שוליים

↑  win.rar GmbH. "RAR and WinRAR END USER LICENSE AGREEMENT (EULA)". RARLAB. The author and holder of the copyright of the software is Alexander L. Roshal. [...] Neither RAR binary code, WinRAR binary code, UnRAR source or UnRAR binary code may be used or reverse engineered to re-create the RAR compression algorithm, which is proprietary, without written permission.
↑  "Google Groups". נבדק ב-3 במרץ 2017. {{cite web}}:  (עזרה)
יבגני גולנט

| --- | --- |

 לידה:  29 במאי 1888 (יוליאני) בוברויסק, האימפריה הרוסית 
 פטירה:  25 באפריל 1971 (בגיל 82) סנקט פטרבורג, ברה"מ 
 שם לידה:  גרשון גולנט
 ענף מדעי:  פדגוגיה, חינוך מבוגרים, דידקטיקה, history of pedagogy 
 מקום קבורה:  Cemetery of the Victims of January 9 
 מקום לימודים:  הפקולטה למשפטים, אוניברסיטת סנקט פטרבורג  אוניברסיטת סנקט פטרבורג 
 פרסים והוקרה:  עיטור הדגל האדום של העמל 
 
יבגני (גרשון) גולנט  (ברוסית: Евгений Яковлевич Голант ‏ 10 ביוני 1888 - 25 באפריל 1971) היה מחנך סובייטי ממוצא יהודי. בנו היה פיזיקאי ויקטור גולנט.
קורות חיים

יבגני (גרשון) גולנט נולד בשנת 1888 בבוברויסק (אז בתחומי האימפריה הרוסית, כיום בבלארוס) למשפחה יהודית. אביו היה בעל בית מלאכה לייצור סבון. ליבגני הייתה  אחות פסיכולוגית ראיסה גולנט.
לאחר סיום בית ספר גולנט נסע ללימודים באוניברסיטת סנקט פטרבורג אותה סיים בשנת 1911 עם תואר בהיסטוריה ומשפטים. החל משנת 1912 ועד לשנת 1918 הוא עבד בבית ספר יהודי-פרטי.
החל משנת 1918 גולנט פעל במערכה לחיסול אנאלפביתיות. הוא היה בצוות שבראשו עמדה נאדז'דה קרופסקיה. בתקופה זו הוא כתב מספר אלונים למבוגרים. "אלפון לפועלים" ו"אלפון לאיכרים" (1922) עברו 12 מהדורות. כמו כן הוא הכין 5 אוספי ספרי קריאה שעברו 6 מהדורות.
בשנים 1921–1930 גולנט עבד במכון לחינוך. בשנת 1928 הוא התחיל לעבוד במכון למורים בה קודם עד לדרגת פרופסור. בשנים 1930–1947 הוא כיהן כראש קתדרה.
גולנט התעניין בהיסטוריה של פדגוגיה ובשנת 1940 כתב בתחום זה ספר לימוד. בסך הכול הוא כתב 42 ספרי הנחיות למורים בשם "עזרה למורים" שנוצלו במערכת החינוך הסובייטית. על תרומתו בתחום הוענק לו עיטור הדגל האדום של העמל.
גולנט עבד במכון עד לשנת 1971 כאשר נפטר ממחלה קשה ונטמן בבית העלמין בלנינגרד לצד אשתו.
טום ג'אגר

תומאס "טום" מיכאל ג'אגר (באנגלית: Thomas ("Tom") Michael Jager; נולד ב-6 באוקטובר 1964) הוא שחיין עבר אמריקאי, אלוף אולימפי בעל חמש מדליות זהב אולימפיות במשחי שליחים (משלוש אולימפיאדות), אלוף עולם ושיאן עולם שהתמחה בסגנון החתירה למרחקים קצרים. ג'אגר היה השחיין הראשון בהיסטוריה שירד מגבול 22 שניות במשחה ל-50 מטר חופשי.
ביוגרפיה

ג'אגר נולד בקולינסוויל, אילינוי. הוא החל להתאמן בגיל 8 בעיר מגוריו. בהמשך התאמן אצל רון בלטורה באוניברסיטת קליפורניה בלוס אנג'לס (UCLA).
באולימפיאדת לוס אנג'לס (1984) השתתף ג'אגר בשני משחי השליחים 4x100 מטר חופשי ומעורב בשלב המוקדמות וסייע לחבריו להגיע לגמר. הרביעיות האמריקאיות זכו במדליות זהב וכך גם הוא (כל מי שהשתתף זכה). הוא קבע במשחים שלו תוצאות של 49.89 שניות ו-50.01 שניות בהתאמה (זינוק שליחים).
ביוגרפיה > שיא עולם ראשון

ג'אגר קבע את שיאו העולמי הראשון בשנת 1985 במשחה ל-50 מטר חופשי בתוצאה של 22.40 שניות.
ג'אגר זכה באליפות העולם בשחייה שנערכה במדריד, ספרד בשנת 1986 בשתי מדליות זהב, אחת ב-50 מטר חופשי בתוצאה של 22.49 שניות לפני השחיין משווייץ דאנו הלסל (22.80 שניות) ומאט ביונדי בן ארצו (22.85 שניות) ואחת במשחה שליחים 4x100 מטר חופשי בתוצאה של 3:19.89 דקות לפני ברית המועצות (3:21.14 דקות) ומזרח גרמניה (3:21.47 דקות) ובנוסף הוא זכה במדליית ארד במשחה ל-100 מטר חופשי בתוצאה של 49.79 שניות אחרי המנצח ביונדי (48.94 שניות) והצרפתי סטפן קארון (49.73 שניות).
באליפות הפאן פסיפיק בשחייה שנערכה בבריסביין, אוסטרליה בשנת 1987 זכה ג'אגר במדליית זהב במשחה ל-50 מטר חופשי בשיא עולם חדש בתוצאה של 22.32 שניות.
באולימפיאדת סיאול (1988) זכה ג'אגר בשתי מדליות, מדליית זהב במשחה שליחים 4x100 מטר חופשי בשיא עולם חדש 3:16.53 דקות (ג'אגר עצמו קבע תוצאה של 49.34 שניות בזינוק שליחים, הזמן הרביעי בתחרות) לפני ברית המועצות (3:18.33 דקות) ומזרח גרמניה (3:19.82 דקות) ומדליית כסף במשחה ל-50 מטר חופשי בתוצאה של 22.36 שניות, אחרי מאט ביונדי בן ארצו שקבע שיא עולמי חדש 22.14 שניות ולפני גנדי פריגודה מברית המועצות (22.71 שניות). הוא קיבל מדליית זהב בעבור השתתפות במשחה שליחים 4x100 מטר מעורב כששחה בשלב המוקדמות והרביעייה האמריקאית זכתה בגמר במקום הראשון.
באליפות הפאן פסיפיק בשחייה שנערכה בטוקיו, יפן בשנת 1989 זכה ג'אגר בשתי מדליות זהב. אחת במשחה ל-50 מטר חופשי בשיא עולם חדש בתוצאה של 22.12 שניות ואחת במשחה שליחים 4x100 מטר חופשי בתוצאה של 3:17.75 דקות.
את שיאו העולמי האחרון במשחה ל-50 מטר חופשי בתוצאה של 21.81 שניות קבע ג'אגר בשנת 1990 בתחרות הספרינט של ארצות הברית.
באליפות העולם בשחייה שנערכה בפרת', אוסטרליה בשנת 1991 זכה ג'אגר בשתי מדליות זהב, אחת במשחה ל-50 מטר חופשי בתוצאה של 22.16 שניות לפני ביונדי (22.26 שניות) ופריגודה (22.62 שניות) והשנייה במשחה שליחים 4x100 מטר חופשי בתוצאה של 3:17.15 דקות לפני גרמניה (3:18.88 דקות) וברית המועצות (3:18.97 דקות).
באליפות הפאן פסיפיק בשחייה שנערכה באדמונטון, קנדה בשנת 1991 זכה ג'אגר בשתי מדליות זהב. אחת ב-50 מטר חופשי בתוצאה של 22.21 שניות ואחת במשחה שליחים 4x100 מטר חופשי 3:19.22 דקות.
באולימפיאדת ברצלונה (1992) הוא זכה בשתי מדליות, מדליית זהב במשחה שליחים 4x100 מטר חופשי בתוצאה של 3:16.74 דקות לפני חבר העמים (3:17.56 דקות) וגרמניה (3:17.90 דקות) ומדליית ארד במשחה ל-50 מטר חופשי בתוצאה של 22.30 שניות אחרי המנצח אלכסנדר פופוב חבר המדינות שקבע שיא אולימפי חדש 21.91 שניות והאלוף האולימפי הקודם ביונדי (22.09 שניות).
במשחקים הפאן אמריקאיים שנערכו במאר דל פלאטה, ארגנטינה בשנת 1995 זכה ג'אגר במדליית זהב במשחה שליחים 4x100 מטר חופשי ובמדליית ארד במשחה ל-50 מטר חופשי.
תארים

בסך הכל שיפר ג'אגר 7 שיאי עולם בבריכות ארוכות מהם 6 שיאים אישיים במשחה ל-50 מטר חופשי.
בסך הכל זכה ג'אגר ב-11 תוארי אליפות ארצות הברית ו-5 תוארי NCAA.
שיאו העולמי ב-50 מטר חופשי 21.81 שניות החזיק מעמד 10 שנים עד שאלכסנדר פופוב מרוסיה שיפר אותו בשנת 2000 והעמידו על 21.64 שניות.
בשנת 2001 זכה ג'אגר להכלל בהיכל התהילה הבינלאומי של השחייה.
ראו גם

התפתחות שיא העולם במשחה ל-50 מטר חופשי
הערות שוליים

↑  TOM JAGER (USA) - Honor Swimmer, באתר International Swimming Hall of Fame
| --- | --- |
בקרת זהויות :  GND: 1334430837  LCCN: no2011007892   WorldCat (עם LCCN): no2011-007892
יאני ויאנדר

יאני קלאוס ויאנדר (בפינית: Jani Klaus Viander; נולד ב-18 באוגוסט 1975) הוא כדורגלן עבר פיני ששיחק בעמדת השוער. כיום, משמש כמאמן שוערים בקבוצת הנוער של ברנטפורד.
קריירת מועדונים

ויאנדר התחיל את הקריירה שלו בקבוצות מקומיות בפינלנד. לקראת עונת 1994, חתם בפינפה מליגת העל הפינית. במהלך עונת 1995 חתם ביילבס. בסיום העונה הצטרף ליארו ועונה לאחר מכן חתם בג'אז פורי.
בקיץ 1997, ויאנדר חתם בקורטרייק מהליגה הבלגית השנייה. ויאנדר, רשם 30 הופעות במדי קורטרייק ורשם עמה עלייה לליגת העל הבלגית. עם זאת, בסיום עונת 1997/1998 שוחרר מהקבוצה.
לאחר שחררו מקורטרייק, ויאנדר חזר לפינלנד וחתם בה.י.ק. הלסינקי. במהלך עונת 1998, היה שותף לזכייה של הקבוצה בגביע הפיני.
בקיץ 2001, ויאנדר חתם בסטוק סיטי מהפוטבול ליג הראשונה, בה לא רשם דקות משחק. בקיץ 2002, חתם במיטיולן מליגת העל הדנית, בה רשם רק הופעה אחת.
בינואר 2004, ויאנדר חתם במ.ס. אשדוד מליגת העל, בה חזר לשמש כשוער ראשון. בסיום העונה, שוחרר מהקבוצה.
לאחר ששוחרר מאשדוד, חתם באריס לימסול מליגת העל הקפריסאית, בה שיחק חצי עונה.
בהמשך הקריירה, שיחק ברובניימן פאלוסאורה, יארו (קדנציה שנייה), אואולו, ואת הקריירה סיים בה.י.ק. הלסינקי ושיחק במקביל בקבוצת המילואים של המועדון.
קריירה בינלאומית

ב-3 בפברואר 1999, ויאנדר ערך את הופעת הבכורה שלו בנבחרת פינלנד בהפסד 1–2 ליוון. לזכותו של ויאנדר, 13 הופעות בנבחרת פינלנד ולמעט אחת מהן, כולן היו במשחקי ידידות.
קריירת אימון

עם פרישתו מכדורגל בתחילת 2010, מונה ויאנדר למאמן השוערים של ה.י.ק. הלסינקי. בסיום העונה, נבחר למאמן העונה בליגת העל הפינית. בשנת 2011, ויאנדר מונה למאמן הנבחרת הצעירה של פינלנד.
בינואר 2012, הצטרף לצוות המקוצעי של קבוצת הנוער של נוריץ' סיטי כמאמן שוערים, אך עזב כעבור חודשים ספורים.
משנת 2013, משמש כמאמן שוערים בקבוצת הנוער של ברנטפורד.
תארים

ליגת העל הפינית: 2010
הגביע הפיני: 1998, 2000
יאנינה לייציג

יאנינה לייציג' (בגרמנית: Janina Leitzig; נולדה ב-16 באפריל 1999) היא כדורגלנית גרמנייה, המשחקת בעמדת השוערת בלסטר סיטי(אנ') מהסופר ליג האנגלית.
קריירת מועדונים

הופנהיים
לייציג החלה את קריירת הכדורגל שלה כשהצטרפה לקבוצת הנוער במועדון מינגולשהיים ממחוז קרלסרוהה(אנ') לפני שעברה למחלקת הנוער במועדון הופנהיים ב-2013. במשך שלוש שנותיה בקבוצת הנוער, הייתה לייציג חלק גם מקבוצת המילואים של הופנהיים, בה ערכה את הופעת הבכורה שלה ב-30 באוגוסט 2015, בניצחון 4:1 קבוצת המילואים של איינטרכט פרנקפורט. בעונות הבאות חלקה בקבוצה פחת, כשהיא משותפת ב-45 משחקים במשך מספר עונות.
לייציג ערכה את הופעת הבכורה שלה בבונדסליגה ב-3 ביוני 2018, בניצחון 4:0 על ורדר ברמן(אנ').
באיירן מינכן
לקראת עונת 2021/22 חתמה השוערת בבאיירן מינכן מהבונדסליגה. לייציג ערכה את הופעת הבכורה שלה במדי באיירן בסיבוב השני בגביע הגרמני, בניצחון 6:0 על אלבסברג(אנ'), ב-25 בספטמבר 2021. חודשיים לאחר מכן, ב-21 בנובמבר, ערכה את הופעת הבכורה בליגה במדי באיירן, בניצחון 3:0 על קארל צייס יינה(אנ').
בינואר 2023 נשלחה למועדון לסטר סיטי(אנ') מהסופר ליג האנגלית, בהשאלה עד תום העונה בכדי לאפשר לה לצבור זמן משחק. ב-15 בינואר ערכה את הופעת הבכורה שלה במועדון, בניצחון 3:0 על ברייטון(אנ') נגד מאמנה הקודם ינס שוייר(גר').
לסטר סיטי
ב-7 ביולי 2023 הודיעה לסטר על החתמתה של השוערת על חוזה לטווח ארוך.
קריירה בינלאומית

ב-21 במאי 2016 ערכה לייציג את הופעת הבכורה שלה במדי נבחרת גרמניה עד גיל 17(אנ'), בניצחון 3:0 על רוסיה במסגרת יורו 2016 לנערות עד גיל 17(אנ'). את הופעתה השנייה במדי הנבחרת ערכה ב-7 באוקטובר 2016, בניצחון בשלב הבתים של גביע העולם לנערות עד גיל 17 שנערך בירדן.
ב-12 וה-18 בדצמבר 2018 ערכה לייציג את הופעותיה במדי נבחרת גרמניה עד גיל 19(אנ'), במוקדמות יורו 2018 לנערות עד גיל 19(אנ') בניצחונות על קוסובו ואירלנד.
חודשיים קודם לכן, ב-18 באוקטובר 2018, ערכה השוערת את הופעת הבכורה שלה במדי נבחרת גרמניה עד גיל 20(אנ'), בהפסד 2:0 לסרביה.
הערות שוליים

↑  באיירן החתימה את לייציג, באתר באיירן
↑  לייציג מושאלת ללסטר, באתר באיירן
↑  דו"ח המשחק, באתר www.soccerdonna.de
↑  לייציג חוזרת ללסטר, באתר לסטר סיטי
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יאנינה לייציג".
יבגני קשנצב

יבגני מיכאילוביץ' קשנצב (ברוסית: Евгений Николаевич Кашенцев; נולד ב-12 במרץ 1971) הוא כדורגלן עבר בלארוסי ששיחק בעמדת החלוץ. קשנצב מחזיק גם באזרחות רוסית.